<classify> RAIS John Magufuli ameunguruma mkoani Simiyu na kuwataka Watanzania wafanye kazi kwa juhudi ili waweze kuzalisha mali za kutosha kwa faida zao na uchumi wa nchi.Aidha amesisitizia matumizi ya lugha ya Kiswahili nchini pamoja utunzaji mzuri wa rasilimali za nchi kwa ajili ya kunufaisha taifa.Pia, ametaka viongozi wa umma kuhakikisha wanatumia vyema fedha za serikali, kama zilivyokusudiwa sambamba na kusimamia miradi inayofadhiliwa na wahisani.Rais Magufuli alitoa maelekezo hayo jana, wakati akihutubia umati wa wananchi wa mkoa wa Simiyu mjini Meatu, ambapo aliwataka wananchi wa wilaya hiyo na wilaya nyingine za Tanzania, kufanya kazi na kutohofia kuzaliana ili kuwa na nguvu kazi kwa ajili ya maendeleo.Alisema, Kila mtanzania ana wajibu wa kujenga nchi yake, kwa idadi ya watu milioni 55 tulionayo kwasasa kama kila mwenye nafasi ya kufanya kazi atafanya ipasavyo tutafika mbali na tutaendelea kuzaliana.Kama tutahakikisha tunafanya kazi, basi tutaweza kuzaliana zaidi kwani tutakuwa tumeongeza nguvu kazi ya nchi...Lakini kama mtu hataki kufanya kazi au anaendekeza uvivu basi asizae kabisa kwasababu hatakuwa na chakula.Chakula ni muhimu, lakini hakiwezi kupatikana bila kufanya kazi, na serikali haina mpango wa kutoa chakula cha bure, sasa kama unataka kuzaliaana, inabidi ufanye kazi kikamilifu...vinginevyo kama hatutazaliana na kuwa na nguvu kazi ya kutosha hapo mbeleni tutapata wakati mgumu kama ilivyo nchi zingine, alisema Rais Magufuli na kuongeza taifa lisilokuwa na watu wa kufanya kazi basi taifa hilo halipo.Akitoa mfano wa nchi moja hakutaka kuitaja alisema, Kuna nchi ambayo leo hii inataabika sana, haina vijana na haina nguvu kazi ya kuzalisha mali, nchi hiyo wananchi wake asilimia 60 ni wazee wa kati ya umri wa miaka 60 hadi 100, sasa wako kwenye hatari ya kuishiwa vijana ambao ndiyo nguvu kazi kwasababu ya uzazi wa mpango usiokuwa na mipango.Ni mawazo yangu, kama tutazaliana huku tunafanya kazi kwa juhudi, basi hatutakufa na njaa na tutafaidika kwa kuwa na nguvu kazi kubwa lakini kama tutakuwa wavivu, tutakufa njaa, alisema Rais Magufuli. Ataka usimamizi fedha za maendeleo Katika hili, Rais Magufuli aliwataka viongozi wa umma wakiwemo mawaziri, wakuu wa mikoa na wilaya, kuhakikisha wanasimamia vyema fedha zinazotolewa na serikali kwaajili ya shughuli za maendeleo.Pia aliwataka kusimamia na kushirikiana vyema na wafadhili, ambao wamekuwa wakidhamini shughuli na usimamizi wa serikali. Rais Magufuli alisema, Serikali yetu imekuwa ikitoa fedha kwa ajili ya shughuli za maendeleo na kwa siku za hivi karibuni, usimamizi umeboreka kwasababu tayari serikali inapambana na rushwa pamoja na matumizi mabaya ya fedha... Kama viongozi wa umma wataendelea kusimamia vita kama za wafanyakazi hewa na vitu vingine hewa, tutafika mbali kwani nchi ilikuwa ikitafunwa na wachache huku maskini wengi wakitaabika, alisema na kutoa wito kwa viongozi kwenye mkoa wa Simuyu na kote nchini kusimamia maendeleo.Kwa upande wa wafadhili, aliwataka watendaji wa serikali kuweka mazingira bora katika usimamizi wa maendeleo yaliyochangiwa na wafadhili, kusudi waendelee kushawishika kufadhili shughuli mbalimbali za maendeleo.Nampongeza Mwakilishi Mkazi wa Shirika la Umoja wa Mataifa linaloshughulikia Idadi ya Watu Duniani UNFPA Jacqueline Mahou na timu yake kwa kutambua kuwa Tanzania ni sehemu nzuri na salama ya kufadhili maendeleo kwenye sekta ya afya. Nakuhakikishia kuwa hakuna fedha ya uhisani hata kidogo ambayo itapotelea mikononi kwa mtu, fedha zote zitasimamiwa, alishukuru Rais Magufuli na kumuomba afadhili ujenzi na ukarabati wa vituo vya afya mbalimbali mkoani Simiyu.Aliishukuru UNFPA kwa kufadhili ukarabati na ujenzi wa vituo 39, vinavyotoa huduma ya afya katika wilaya ya Meatu na kutaka ufadhili huo uendelezwe maeneo mengine nchini. Rais Magufuli alisema, Afya ni msingi mkubwa kwenye maisha ya binadamu. Bila afya wananchi hawataweza kwenda shambani, hawataweza kusafiri, hawataweza kulima hivyo tunawashukuru UNFPA kwa kujali afya za watanzania... Na naahidi kuwa fedha zinazokuja Tanzania hazitaliwa, hakutakuwa na ufisadi nchini licha ya kuwa kulikuwa na ufujaji mkubwa, alisema. Mwakilishi Mkazi wa shirika hilo, Jacqueline Mahou, alisema kuwa UNFPA wataendelea kuunga mkono miradi ya afya ili wanawake, watoto na walemavu waweze kuwa na afya njema. Mahou ambaye ni raia wa Ireland alisema kuwa UNFPA ilifadhili Sh bilioni tisa katika ujenzi wa wodi za wazazi, ujenzi wa benki ya damu, ununuzi wa magari tisa kwaajili ya huduma za afya pamoja na ujenzi na ukarabati mwingineo.Usimamizi wa rasilimali Akizungumzia rasilimali za nchi, Rais Magufuli alisema kuwa kila Mtanzania ana wajibu wa kusimamia rasilimali ambazo zimeletwa kwa Watanzania na Mwenyenzi Mungu na kwamba wawekezaji wa nje na ndani wanapaswa kutoingilia uhifadhi wa mbuga za wanyama kwa kuwa ni sehemu ya kuingizia nchi kipato. Alisema, Tunahitaji tembo wanyamapori wetu wasibughudhiwe, kama tunawekeza basi tufanye kwa staili inayoeleweka. Tusikubali kuona wawekezaji wanaua wanyama wetu kwa ajili ya maonesho.Kwenye hili hatutampenda mtu wala mwekezaji, sisi kwenye utalii na rasilimali zetu tunapenda fedha hivyo ni lazima wanyama wapendwe na wananchi wao kwani nao wanachangia pato la taifa. Akifagilia Kiswahili Kwa upande wa Kiswahili, aliwataka Watanzania kuthamini lugha ya Kiswahili kwa kuwa ndiyo inayotambulisha nchi ya Tanzania. Akiwa amefurahishwa na uwasilishwaji wa risala iliyotolewa kwa lugha ya Kiswahili na Jacqualine Mahon, Rais Magufuli alisema kuwa anashangazwa na watanzania ambao hawathamini lugha yao ya Kiswahili huku akimshukuru Mwakilishi huyo kwa kuthamini Kiswahili. Alisema, Ninashangaa sana baadhi ya Watanzania, tazama Mwakilishi wa UNFPA akiongea Kiswahili, lakini utashangaa kuna Watanzania ambao wanangangania Kiingereza na Kifaransa badala ya kukuza lugha yao.Ataka ujenzi barabara, daraja haraka Akitaka ahadi aliyotoa akiwa Waziri wa Ujenzi kwenye Serikali ya Awamu ya Nne ya ujenzi wa barabara ya lami yenye urefu wa kilometa tatu kwenye mji wa Mwanhuzi uliopo Meatu, Rais Magufuli aliitaka Wizara ya Ujenzi, Uchukuzi na Mawasiliano ikishirikiana na Wakala wa Barabara za Vijijini na Mjini Tanzania Tarura, kuhakikisha inatafuta haraka mkandarasi ili aanze ujenzi wa barabara hiyo na tena ikamilike ndani ya mwaka huu. Nataka kabla ya mwezi kuisha,mkandarasi awepo Mwanhuzi akitengeneza barabara. Inanishangaza sana kwamba tangu nikiwa Waziri na leo Rais, barabara iliyokuwa kwenye mipango haijajengwa.Waziri wa Ujenzi Isaac Kamwelwe na Tarura hakikisheni barabara ya kilometa tatu inatengenezwa kwa kiwango cha lami ndani ya mwaka huu, alimuagiza Kmwelwe, ambaye ni Waziri wa Ujenzi, Mawasiliano na Uchukuzi.Afichua siri ya uteuzi Akifichua mbinu za uteuzi wa baaadhi ya mawaziri na watendaji wakuu wa wizara, Rais Magufuli alisema kuwa anapoteua viongozi anaangalia zaidi uzoefu wa mtu na kile anachoenda kukifanya. Akitolea mfano, Rais Magufuli alisema kuwa alimteua Waziri wa Mifugo na Uvuvi kuwa Luhaga Mpina kutokana na mazingira aliyokulia waziri huyo ambayo yana wingi wa mifugo na shughuli kubwa inayofanywa na watu anapotokea ni uvuvi.Pia alizungumzia uteuzi wa Katibu Mkuu wa Wizara huyo anayeshughulia Mifugo, Profesa Elisante Ole Gabrieli akisema kuwa anatokea jamii ya wafugaji. Lakini pia alimzungumza Katibu Mkuu mwingine wa wizara hiyo anayeshughulikia Uvuvi, Dk Rashid Tamatama kuwa alimteua akiwa ni mzaliwa wa Mtwara, sehemu ambayo ina wakazi ambao shughuli zao kubwa ni uvuvi. Alisema, Ninafanya hivyo kwa kutambua kiongozi anatoka wapi na uzoefu wake kwenye sekta husika utaweza.  <topic>: KITAIFA 